Ruĝa rivero (Azio)

La Ruĝa rivero ( kaj , ĉine foje ankaŭ nomata , pinjine Yuán Jiāng) estas rivero de Azio. Ĝi fontas en la provinco Junano de Ĉinio kaj post vojo de 1 149 kilometroj tra Ĉinio (639 km) kaj Vjetnamio (510 km) enfluas la Vjetnaman golfon de la Sudĉina Maro. Borde de la rivero interalie situas la urbegoj Hanojo kaj Hải Phòng. Sian nomon la rivero havas pro granda kvanto de ruĝ-brunaj sedimentoj, kiuj donas al la rivera akvo ruĝ-brunan koloron. La kvanto de tiuj sedimentoj dum la lastaj jaroj ankoraŭ pli-altiĝis pro forta senarbarigo kaj intensa agrikultura utiligo de la apudriveraj areoj.

La regiono Delto de la Ruĝa Rivero (vjetname Đồng Bằng Sông Hồng) laŭ ofte uzata grupigo estas unu el ok regionoj de Vjetnamio.

Kategorio:Riveroj en Ĉinio
Kategorio:Riveroj en Vjetnamio